Foto: zunited.net Microsoft korporatsiyasining asoschilaridan biri Pol Allenning ma’lum qilishicha, nexojkin limfoma (NXL) kasalligidan davolanmoqda. Bu haqda Reuters amerikalik ishbilarmonning bayonotiga asosan xabar berdi. Shuningdek, bayonotda aytilishicha, u 2009 yilda ham NXLdan davolangan va o‘shanda bu jarayon muvaffaqiyatli yakun topgan. 1975 yilda Bill Geyts va Allen Albukerke shaharchasida Micro-soft kompaniyasiga asos solishgan. 1976 yilda Nyu-Mexiko shtatining okrug kotibiyatida yangi savdo belgisi ro‘yxatga olingan - Microsoft. Forbes jurnalining 2015 yilgi ma’lumotlariga ko‘ra, Allen dunyodagi eng boy odamlar ro‘yxatida 51-o‘rinni egallagan. Uning boyligi 17,5 milliard dollarga baholangan. Eslatib o‘tamiz, avvalroq Bill Geyts 171 mln dollarni yer maydonlariga sarflagani xabar qilingandi.